ગુજરાતમાં છેલ્લા ત્રણ વર્ષમાં થયેલા જ્ઞાતિવાદી આંદોલનો અને તેના કારણે સર્જાયેલા રાજકીય માહોલને ધ્યાનમાં લઈ મોવડી મંડળ જ્ઞાતિ જાતિનાં સમીકરણો બેસાડીને નવા મેયરની વરણી કરી છે. ખાસ કરીને આગામી લોકસભા ચૂંટણીને ધ્યાનમાં લઈને બીજેપીએ એક પાટીદાર અને તે પણ મહિલાને શહેરનું સુકાન સોંપ્યું છે. એક ચર્ચા મુજબ, બીજેપીનાં એક વરિષ્ઠ નેતા પટેલ મેયરનો આગ્રહ રાખતા હતા. આથી બીજેપીએ જો કોઈ પટેલને મેયર બનાવવામાં આવે તો સ્ટેન્ડિંગ કમિટીનું ચેરમેન પદ બ્રાહ્મણને આપવાની ફોર્મ્યુલા અપનાવી છે. છેલ્લા અઢી વર્ષમાં અમદાવાદ મહાનગરપાલિકામાં શાસક પક્ષ બીજેપીની પ્રતિષ્ઠાનું સારું એવું ધોવાણ થયું છે. તેમજ હાઈ કમાન્ડે ૨૦૧૯માં આવી રહેલી લોકસભાની ચૂંટણીને ધ્યાનમાં રાખીને મેયર, ડેપ્યુટી મેયર અને સ્ટેન્ડિંગ કમિટીના ચેરમેન અંગે નિર્ણય લેવામાં આવ્યો હતો.